Lo-Renz-O/malagasy-sentence huggingface dataset:
Fizarana 72 alahahady, 28 nôvambira 2010; lah 3697 vao tonga teo antananarivo rahary sy ny vadin’i bema dia nandeha nitsidika an-drakoto tany amin’ny toerana nitsaboana azy. Indrisy! Tsy nahatsiaro na inona na inona sy tsy nahatadidy na iza na iza intsony rakoto fa mijery fe mijery fotsiny izy tena lasa adala ny vadiko, rey olona! Hoy ny fihiakan-drahary teo am-pahitana azy aza kivy ry neny rahary fa tsy maintsy mbola ho sitrana izy, hoy ny vadin’i bema nampionona azy rahoviana anefa? Rahoviana? Hoy rahary nigogogogo nitomany. Dia avy amiko ve no nahatonga an’izao? Dia fahadisoako ve? Tahaka izay aho tsy nifamaly taminy! Kanefa tsy fidiny ahy ange e! Tsy nampoiziko hianjera teo amin’iny vato iny izy! -tsy misy fahadisoanao izay nitranga fa efa lahatra ho azy , hoy ny vadin’i bema. Raha tsy mamo tampona izy tsy ho nianjera sy tsy ho tonga amin’izao toerana izao, fa tsy misy avy aminao mihitsy no nahatonga an’izao fa inona loatra re no dia nahatonga azy hisotro toaka be tahaka ireny? Hoy ny fanontanian-drahary tamin’ny tenany ihany. Tsy mba zava-panaony hatramin’ny nivadianay sy hatramin’ny nahafantarako azy ny tahaka ireny, kanefa dia nataony! Sady tamin’ny fotoana tsy naha-teo ahy? Sa ve efa fanaony ihany rehefa tsy eo imasoko ny misotro toaka? -fanontaniana mbola saro-baliana izany rehetra izany, kanefa tsy maintsy mbola ho fantatsika ihany ny tena marina any aoriana any, hoy ny vadin’i bema nikapokapoka ny lamosiny nanambitamby azy. Nampanantena an-drahary ihany koa ny mpitsabo fa hanao araka izay azony hatao mba hampiverina ny sain-drakoto mila manana faharetana isika, hoy ny dokotera, fa tsy tokony hisy ho kivy satria mbola eto andalam- pitsaboana. Nikararàna indray ny vola lany teo am-pitsaboana an-drakoto! Tsy naharaka ny filàna ny vola nentin’ny vadin’i bema ka tsy maintsy hiverina haka vola any fianarantsoa izy efa betsaka izay fanampiana nataonareo izay, anaka, hoy rahary, ka aza misahirana mandany vola intsony. Aleo ho varotako ny fara-fananako any ambanivohitra mba hitsaboako an-drakoto aza manao an’izany ry neny, hoy ny vadin’i bema nalahelo. Aza hamidy intsony ny fara-fanananao mba hitsinjovanao ny fahosanao sy ity sombin’ny ainao ity any aoriana. Raha mbola misy azonay hatolotra anao eo am-pelatananay dia aza manahy fa mbola vonona ny hanampy anao hatrany izahay tsy hitako intsony izay teny entina misaotra anareo, anaka, hoy rahary latsa-dranomaso indray. Ampitao any amin’i bema ny fisaorako mitafotafo anareo mivady. Ilay andriamanitra manankarem- pahasoavana anie hamaly soa anareo fa tsy ho voavaliko izao ataonareo amiko izao izahay no mbola manan-trosa lehibe hefaina aminao raha ny fanavotana rehetra nataonao tamin’i bema, fa mbola ampahany kely ihany izay vitanay izay, hoy ny vadin’i bema, koa aza be eritreritra amin’izay zavatra ataonay aminao ianao sambatra i bema nahazo vady hendry toa anao, hoy rahary. Hitohy
Fahasarotan’izany adidy aman’andraikitra amin’ny maha ray aman-dreny izany ny olona rehetra, indrindra ny tanora, dia tsy ho maika hiditra amin’ny fiainan- tokantrano, fa hiandry ny fotoana tena mahavonona azy tanteraka, na ara-batana, na ara-tsaina, indrindra indrindra ny hoenti-manana amin’izany. Amin’izy ireo, ny mpivady tsirairay dia tokony hiteraka maro araka izay tratrany sy vitany, eo anatrehan’izany kosa anefa dia mila miezaka mafy sy tsy hikely soroka fa hanao izay faraheriny amin’ny fitadiavana hamelomana ny ankohonana. Mora am-pitenenana ihany anefa izany fa sarotra ny manatanteraka azy, rahany zava-misy ankehitriny no jerena. Mahakasika indray ny fampiasana ireo fomba fandrindram-piterahana na ireo fanafody fanakanana anaka dia toy izao manaraka izao ny hevitr’ireo zokiolona mitana ny fiheverana ny zanaka ho avy amin’andriamanitra izy ireo, ka ny fanakanana izany dia midika ho tsy fanekena ny lahatr’andriamanitra. Amin’izy ireo àry, dia ny fampiasana ny fomba voajanahary sy ny fitandreman- batana na ny fahafehezan-tena irery ihany no hany fomba heveriny fa mety raha toa ka tsy maintsy ilaina ny mandrindra ny fiterahana. Raha izany no dinihana dia hita ho mitovy fomba fijery amin’ny finoana katôlika ireto zokiolona ireto; fomba fijery izay azo lazaina ho sarotra tanterahana ihany anefa. Ankoatra izany, mitarika ny olona handositra adidy sy hatahotra andraikitra ny fialokalofana ao ambadiky ny fampiasana ireny fitaovana ireny. Manamaivana sy manapotika ny fihevererana malagasy mahakasika ny zanaka sy ny lanjan’izany eo anivon’ny fiaharamonina ihany koa izany. Toy izao raha fehezina ny hevitr’ireo zokiolona momba ny fampiasana fomba fandrindram-piterahana mikasika ny isan-jaza tokony hateraka; mihevitra izy ireo fa ny tena ilana dia ny fahatsapan’ny mpivady vao hanorin-tokantrano ny fahasarotan’ny adidy aman’andraikitra miandry azy ireo manoloana izay ho zanany ka hananany fahavononana tanteraka mialoha ny hidirana amin’ny fainan- tokantrano. Izany hoe, ho azy ireo, tsy ny isan-jaza maro loatra no olana tsy mampandeha ny fiainan-tokantrano, fa ny tsy fahavononana eo amin’ny mpivady hiatrika zava-tsarotra, izay mitady hatrany ny tany malemy hanorenam- pangady noho izany tsy misy tsara noho ny miteraka maro. Momba ny fampiasana ireo fomba fandrindram-piterahana indray, dia izao no heviny raha tsy maintsy ilaina ny mandrindra ny fiterahana noho ny antony tsy azo anoharana,
Natao hirakofana sy hitaizana zaza. Ny tononkalo hoe ny lamban’i neny 104 no mitantara izany kanefa manko neny! Tsy sitrakao navela hisetra samy irery ny fiaina-manavia, ka nokobonina ela tanaty lambanao ilay vatako malia; dia lamba nibabena ity silaky ny aina tsy foy nofihinina.
Nanana sanda ara-pivavahana kristianina ihany koa ny landy, raha ny hita ao amin’ny baiboly. Nantsoina hoe fitafiana masina ho an’i arona sy ny taranany izy teo amin’ny fanokanana na fanamasinana azy ho mpisorona48. Izay ny azo ambara momba ny landy eo amin’ny sehatry ny fahavelomana. Hodinihina manaraka kosa indray ny momba azy eo amin’ny sehatry ny fahafatesana.
Zava-misy eo amin’ny fiarahamonina ihany koa ny fanabeazana azony. Ny fahitany ireo zava-nisy niainany no nahatonga azy hanana tanjona tsara teo amin’ny fiainany, ka nataony ho zava-dehibe ny fikarohana izay fomba hampandrosoana ny ankohonany, sy ny fiarahamonina, ary ny firenena. Tsy vitan-tsetsetra sy ny alahelo akory ny fampandrosoana ny fiarahamonina, hoy izy. Ho fandraisany ny andraikiny àry, dia nanoratra izy mba hanehoany ny zava-misy. Hery nanosika azy nahavitany izany ny finiavany, ny fanabeazana azony, ary ny fiarahamonina. Nikendry sehatra samihafa izy mba hiantefan’ ny asa sorany ny sehatry ny fampianarana, ny sehatry ny fitondrana, ary ny sokajin’olona rehetra. Tsy taiza moa no namoahany izany, fa tao amin’ny boky hafatry ny mpanabe , izay nampahafantarina tato amin’ity toko faharoa ity. Tsy ny fiainany amin’ny maha olon-tsotra sy amin’ny maha mpanoratra azy ihany no mifandraika amin’ny fanabeazana. Eo indrindra koa ny fiainany amin’ny maha mpanabe azy. Nojerena voalohany tamin’izany ny manodidina ny fanabeazana amin’ny ankapobeny. Nofantarina manaraka izay antony nahatonga ny mpanoratra ho mpanabe, rehefa voafaritra ny atao hoe fanabeazana, ary fantatra ireo antsoina hoe mpanabe sy ireo beazina. Nofaranana tamin’ny fitaterana ireo andraikitra nosahaniny teo amin’ny sehatry ny fanabeazana izany. Koa dia nofintinina fohifohy, na ny andraikiny tany amin’ny ambaratonga voalohany sy faharoa, na ny taty amin’ny amabratonga ambony, na ny teo amin’ny sehatry ny fitantanana. Nomena lanja tao amin’ny fizarana faharoa kosa, ny fanehoana ireo zava- misy ankehitriny miantraika amin’ny fanabeazana. Anisan’ny anjara asan’ny mpanoratra moa ny fitaterana ny zava-misy. Ho an-dratrema william, dia notateriny avokoa, na ireo lafin-javatra manahirana, na ireo lafin-javatra hita fa mahavelom-bolo. Nahitana taratra ireo zava-misy ireo, na teo amin’ny isam- batan’olona, na teo anivon’ny fiarahamonina, na teo amin’ny firenena. Tsapa fa toa mifangarika ireo zava-misy. Misy lafin-javatra heverina mihitsy fa mila fanarenana goavana vao ho afaka hizotra am-pilaminana ny fiarahamonina, saingy tsy vitsy ihany koa ireo izay mila fanatsarana sisa. Tsy maintsy misy valiny avokoa, ny zava- drehetra, na ny soa, na ny ratsy. Tsy maintsy hisy fiantraikany araka izany, ireo zava- misy ireo. Heverinay fa voafintina ao anatin’ireo fiantraikan’ny zava-misy eo amin’ny isam-batan’olona ny mety ho zava-hitranga ao amin’ny fiarahamonina sy ny firenena. Ny hazo tokana mantsy tsy mba ala, ary ny olon-tokana tsy mba
Nandeha tao amin’ny radiô rnm ireo tantara nosoratany tamin’ny taona 1986. Ny fosa alika, ampy izay, ary tiako izy nandeha tao amin’ny radio haja antsirabe. Ny ankamaroany kosa nandeha tao amin’ny rta, fa izy rehetra mihitsy, nandeha tao amin’ny radiô don bosco. Nanoratra tantara foronina koa izy ny taona 2000. Nampitondrainy ny lohateny hoe mampionona izy io. Nahazo ny loka fampaherezana tao amin’ny edisiona salohy.
Misy koa ny gazetim-pinoana rano fotsiny izay tsy azo entina any an-dakilasy, satria ny fampianarana dia laika ohatra ny gazetim-piangonana eo koa ny gazety pôlitika rano iray, izay tsy miresaka afa-tsy ny pôlitika eo amin’ny resaka teti-pitondrana ny firenena malagasy , tahaka ny gazety telonohorefy. Voafetra ihany ny fampiasana azy satria, andaniny dia tsy maintsy fantenana mihitsy ny kilasy handrosoana ny fitrandrahana ireny lahatsoratra tsy miresaka afa-tsy pôlitika ireny, fa ankilany, ny momba ny fianarana maneho hevitra, ny fandresen-dahatra no mety aminy ; ny fomba fandrafetana hevitra, araka izany, no tsara trandrahana aminy fa tsy ny vontoatiny loatra.
Amin ny fiarahamonina. Azo atao ny manofana sy mampianatra mandritra ny f haonana isan- karazany fivorian ny ray aman-drenin ny mpianatra, fivoriam-pokontany sy fikambanana trambo hita tsy mba loza , hoy ny ntaolo; noho izany ilaina ny famoronana ny sekolin-dray aman-dreny eto amin ny firenena. Tokony hampahafantarina hatrany ny lalana mifehy ny tany amam-monina raba tsy ho tompon-trano mihono ny tsirairay. Tanjona amin izany ny hahatonga sa na ny tsirairay mba ho tompon andraikitra feno eo amin ny fampihodinana ny fiarahamonina. Milamina ny fiarahamonina rehefa tsy mipetra- poana ny tanora ao aminy manana asa, afaka m ala voly, henoina ny heviny.
Tsikaritra tokoa teo amin’ny malagasy fa ny fety dia saika natoa teo amin’ny fotoanan’ny fiakaran’ny vary daholo. Mba ahoana kosa àry ny amin’ny asaramanitra na ny andro fandroana ? Satria ilana vary izany, hoy mantsy i françois rakotonaivo43 momba ny vary amin-dronono tondrahan-tantely atao amin’ny fandroana, io vao maraina io dia samy mahandro vary rojovola madio tondrahana ronono sy asiana tantely velon-dreny ny isan-tokantrano. Miara-mihinana amin’io ny mpianakavy no sady mifampiarahaba hoe sambasamba ho tratry ny taona mitsingerina, tsy hisara-mianakavy misy fotoana roa ny fambolem-bary teo amin’ny malagasy ny vary asara sy ny vary aloha. Ny vary asara no noresahina betsaka teo. Ny vary aloha kosa dia afafy amin’ny ririnina, io no nahatonga ny fitenenana hoe raha sarotin-katsiaka ; aza manao vary aloha satria any anaty erika sy oram- panala izany no ikarakarana azy, ary miakatra aloha tokoa izy, manandrify indrindra ny andro fandroana izany fotoana izany. Izy izany no miantoka io fety iray io. Noho izany, teo amin’ny malagasy dia tsy vanona ny fety raha tsy eo ny vary. Isan’ny fepetra iray ahazoa-manao fety izany ny fananam-bary hafahana ny fokonolona. Manampy io moa ny maha-harena azy ny fety tsy vita tsy amin-karena .
Ilana fisafidianana tsara anefa ny namana. Misy mantsy ireo naman-dratsy, mitarika ho amin’ny ditra sy hadalana samihafa mifoka sy misotro zava-mahadomelina, miaina amin’ny teny ratsy sy mivoky ompa, sns. Tokony hohalavirin’ny tanora ireny naman-dratsy ireny sao hamotika azy. Ny aretina mantsy no mora mifindra fa tsy ny fahasalamana. Misy kosa ny namana, tena namana, toy ny iray tam-po, mifanakaiky sy mifanampy amin’ny tena, na amin’ny mora na amin’ny sarotra. Ambaran’ny boky amin’ny alalan’i meja ao amin’ny vakivakim-piainana, sy i fara ao amin’ny onjam- pilafila izany i meja mpiara-miasa i meja sy i mino. Tojo ady sarotra i mino ka very hevitra tanteraka. Tsy nanary azy i meja, fa nanohana azy hatrany. Na dia reraka mafy aza izy, dia tsy nataony ho ambanin-javatra mihitsy ny fahasalaman’ity sakaizany nolazoin’ny aretina efa ela. Ankoatra an’i mino, dia mbola nanaiky hitoeran’i tsiry tao an-tranony, ary namelona azy koa i meja. Ny aretin i mino mahavaka ny saina; ny tsy fahitako asa, mahavaky ny loha. Hita ho sasatra tokoa i meja nibaby irery ity tokantrano kelinay telo 194. Nanampy an’i tsiry i meja. Nikaroka asa ho azy izy. Na i voahangy anabaviny, na ramily zaodahiny aza tsy nahavita izay vitan’i meja taminy. Tsy mba nihevitra ny hitady asa ho azy mantsy ramily fa variana nandatsa tamin’ny ratsiry tsy an asa 195 lava fotsiny. Nanam-panahy loatra i meja. Nahatsapa izany i mino sy i tsiry fa manam-panahy , ho aho iny zazavavy iny. Aza mitsara azy ivelany 196 i fara sakaizan’i bako zaza indray nihira i fara sy i bako, niara-nilalao, niara-nianatra, niara-niasa, niray tsikombakomba matetika, tena nifankatia tokoa 197. Tena fara fialofan’i bako tokoa i fara, tena nanampy azy na mivantana na ara-kevitra. Niditra an-tsehatra tamin’ny fitadiavam-bahaolana tamin’ny olana rehetra nahazo azy. Raha nitoe-jaza tamin’ny tsy nampoizina i bako, niara-dalana taminy teny hatrany i fara. Tsy namela azy ho irery fa nanolo-tanana azy. Ary amin’ny maha namana akaiky azy, dia tsy nisorona izy nilaza ny heviny momba ilay fanalan-jaza nokasain’i bako hatao. Aza atao mahatezitra andry, akia ry bako, fa raha ny hevitro dia izao sao
Ny mpisantatra aventurier noho ny fahasoavan andriamani tra, dia sitrako ny toetrako ho madio, marina, maha-te ho tia, mahatoky. Sitrako ny hitandrina ny lalànan ny mpisavalalana. Sitrako ny ho mpanompon andriama nitra sy hihavana 1. Mandinika fiambenana maraina isan andro 2. Manao izay anjara asako am- pahatokiana 3. Mitandrina sy mikarakara tsara ny vatana 4. Manaja olona sy mankato 5. Mijery olona manatrika tsara 6. Mamindra moramora ao am- piangonana 7. Mihira mandrakariva ao am-po 8. Mikarakara ny
Betanimena, ankiliberengy, befoly, beravy, ampamanta, analamitivala, andranoinaly, ankaraobato, ampasikibo, antsihosy, ankililaoka, tsimenatse, tsongobory, bevoay, andranomena, antainosy, antsangoraza, ambikibe, antolokisa, andamoty, vatolatsaka, mahaboboka, besely, fort dauphin, andranovory, sakavilany, andaromihomake, ambohimahavelona, andranohinaly, analamitivala, maropia, mahaleotse, antafike, mahababo, ankorofotsy, antanimena, antaliabo, mahatsandry. Toamasina toamasina, ambatondrazaka, ambohitsilaozana, menaloha, ambohitanibe, ampamohalamba, andreba, ambohitsaratany, ambodivoara. Mahajanga mahajanga, ambovondramanesy, manonga, masokomena, port berge, antsangambato. Antsiranana antalaha, sambava, ambinany, ambohimanarina, andapa, antsiranana, ambilombe, ambanja
Samy mikatsaka ny fandrosoana avokoa na iza na iza eran-tany ireo mpitondra, ny vahoaka tsirairay, ireo tompon’andraikitra miara-misalahy amin’izany. Tsy azo refesina na lanjaina anefa izany fandrosoana izany. Avy amin’ny fampitahana ny tany iray amina tany iray hafa no ahafahana milaza fa mandroso izy na an-dalam- pandrosoana. Miova araka ny olona sy ny vanim-potoana ny heviny ary masahana lafin- javatra maro noho izany. A- hevitra ara-bakiteny
Hita eto ny tsy fitovian’ny isan’ny teny nandrafetan’i irako ammi ny andalana tsirairay. Toy izao raha aseho miaraka 7 3 6 3 7 2 5 4 ny endrika ivelan’ny tononkalo, izay miseho amin’ny halavan’ny andalana mifangaro toy izao, dia sady ahatarafana ny fampilaharana ny toe-javatra samihafa toa tsy tokony hilahatra akory amin’ny fomba fihirana, no manatsidika ihany koa ny paika hanabeazan’ny mpanoratra ny mpiara-belona aminy hihira manoloana ny fifanosonan’ireo olana samihafa raha hitsena ny andro iray. Na farimparina aza ny feo, tsy maninona fa mila mihira hatrany. Hery hanampy handresena ny olana mety hitranga izany. Raha tsorina, ny andalana miovaova dia maneho ny fiontanam-pon’ny mpanoratra tsy voafehy. Manamafy ny fitiavan’i irako ammi mihira ny fiontanam-po tsy hay fefena eo am-pandrisihana ny olona hihira toa azy. Azo ambara ho tsy miezaka nanaraka rafitra hentitra tamin’ny fananganana ny andalan-tononkalony i irako ammi. Nampiasainy avokoa na ny andalana fohy, na ny antonony, na ny andalana lava, anaty andinin-tononkalo iray. Mariky ny fahafahana ananan’ny mpanoratra manoloana ny asa soratra ny fandrafetany tononkalo toy izao. Mameno ny hevitra amam-pihetseham-po ambarany ao amin’ny tononkalony koa ireny. Ny andalana maromaro mirafitra ho andininy no hojerena manaraka.
Malagasy français akora donnée asa fikarohana travail de recherche fahalalana connaissance famahavahana analyse faniriana le désir feon’ny fieritreretana le surmoi fifandraisana communication, relation fifanoinana interaction filana la libido firehana principe de plaisir fironana la pulsion fomba fiasa méthodologie foto-pandinihana objet d’étude haiolona anthropologie hodidina contexte izaho mahatsiaro le moi kolontsaim-bondrona culture de groupe kolontsaina culture lalantsaina théorie lamina système lohahevitra thème loharano source mpandray anjara participant mpifandray communicant petrakevitra hypothèse petrakolana problématique saina tsy mahatsiaro le ça singa elément, composant
An’androy sy ny zanany ? Toa zavatra tsy azo saintsainina ny hahapretra, relijiozy, na dia kristianina tsotra fotsiny aza. Manampy trotraka ny filazana toa tsy misy endrikaa mahasarika, hono, maharikoriko jerena aza, angamba koa toa misy tandroka impiry tokoa moa aho no manana fijery miahiahy foana ny hafa? Toa mila ho tezitra raha antsoin’ny olona hoe ndaty tsy misy mampiasa an’io teny io manko ka lasa famantarana manokana io 94. Ankoatra ny fiaviana samy manana ny azy, miavaka ihany koa ny mpianatra ao amin’ny lisea mahitsy eo amin’ny lafiny toeram-ponenana mandritra ny taom-pianarana. Samy manana izay iatrehany ny taom-pianarana ny mpianatra tsirairay. Andeha ary hojerentsika etsy ambany indray ny momba izany.
Tsy manatanteraka ny ao anaty fandaharam-pianarana ka tsy mampanao fanatanjahan-tena ataoko anie, hoy raveloson , fa ampy ho fanatanjahan-tena ny asa tanimboly, satria adiny iray isan’andro io ary angaha vitan’izany fa ny lalao fanenjika ataony amin’ny fakan-drivotra, miampy ny dia an-tongotra isan’andro, dia heveriko fa tafahoatra aza. Tak83
Fototra iray maha-literatiora ny literatiora, ankoatra ny hevitra entiny, ny endrika ivelany. Tsy nanao ambanin-javatra ireny i arni. Hita fa manavanana azy tokoa na ny rafitra andalana, na ny rafitra andininy, na ireo endrika ivelany rehetra maha-tononkalo ny tononkalo. Tsy latsa-danja amin’izany koa ireo teny sy sarinteny nampiasainy. Mpitolona mikatsaka ny fahafahana i arni ary tsapa tamin’ireny asasorany ireny izany, fa tsy nifikitra loatra tamin’ny lalàna sy fitsipika mifehy ireny izy. Porofon’izany ny fisian’ny asasorany malala-drafitra. Heverinay fa rehefa tafita any amin’ny mpamaky ny hevitra ka mahataona azy ireny dia efa fahombiazana lehibe ho an’ny mpanoratra izany. Miovaova araka ny vanim-potoana koa, mantsy, ny filàn’ny isam-batan’olona tsy mitovy tamin’ny andron-drabearivelo ohatra ny fotoana nanoratan’i arni. Kanefa mba samy mikatsaka ny kanto daholo izy ireo.
Ny doka izay atao dia miara-dalana hatrany amin’ny nofinofy sy eritreritra fiction , miaraka amin’ny filaza matavy ampiasaina eo amin’ny fomba fandrafitra dokam-barotra. Ny fantatra dia manoro hevitra amin-javatra ilaina izy, ary tsy mampirisika amin-javatra tsy ilaina , mandoka ilay zavatra amidiny fa manaratsy an-kolaka kosa izay zavatra mitovy amin’io kanefa tsy manana ilay toetra miavaka lazainy. Ary dia izany no misarika ny mpanjifa ho amin’ny fividianana ilay vokatra dokafana.
Rehefa vita avokoa ny fikarakarana rehetra ary efa mangina tsara ny olona dia miroso amin’ny fiantsoana ireo zava-masina ny mpijoro manao hoe ary miantso e, miantso anareo andriamanitra sy miantso anareo zanahary fa ianareo no nahary ny zavatra rehetra ety ambonin’ny tany koa raha misy antony hataonay zanak’olombelona, dia tsy afaka ny hanaotao foana izahay, fa tsy maintsy mahatsiaro anareo andriamanitra sy nareo zanahary. Voaantso izany dia miantso ny tendrombohitra roa ambin’ny folo aho, ny vazan-tany efatra, indrindra fa ny afovoan-tany fahadimy; antsoina izany e, avia manatrika, avia manoloana. Voalohany miantso ny ao atsimo aho ao ambohimanga, ao antananarivo ao ilaidama ray, ranavalomanjaka manana ny hasiny izany, manana ny voninahiny antsoina koa izany avia manatrika avia manoloana e, manopaza rano hangatsiatsiaka hanaranara. Raha voaantso izany, antsoiko ny lafiny atsinanana ao ianao andrianonibelaza, ny ampelatokanono; izany no manana ny hasiny, manana ny voninahiny ka tsy maintsy antsoina koa izany avia manatrika, avia manoloana, manipaza rano hangatsiatsiaka hanaranara. Raha voaantso izany dia antsoina ny lafiny avaratra, ao ny misy azy izy efa-dahy ingahy andriamisara izany; aoka tsy hahafaty tanora na tsy hahafolaka an-dantony ahy ny anantsovako ny anaranareo, f’ianareo no tompon’ny vahatra, tompon’ny kakazo, manana ny hasinareo koa nareo, manana ny voninahitrareo; koa antsoina izany avia manatrika, avia manoloana e! Voaantso izany dia antsoina ny lafiny andrefana ao ianao rafotsibe ravola; ianao no nitoto nahafotsy, nahandro nahamasaka, rafotsy marozaza nahalehibe ny lehibe, nanabôtibôty ny madinika, ao ikotofotsy, ao mbaraka tsy matahotra adidy irahina alina dia mandeha alina irahina antoandro dia mandeha antoandro; antsoina izany e, avia manatrika, avia manoloana e! Rehefa izany dia antsoina ny avy amin’izany ny tampon’androfia, kiraovankely, kiraovambe, ny tampon’i keliloha, tampon’antsohihy, andranohovy, andranganala, andranoila, antsoina izany avia manatrika, avia manolona. Antsoina koa ny vavaranon’ i tsimalahy, satria ianao no nisehefana mahamanina, nisotroana nahavoky koa tsy maintsy antsoina ianao avia hanatrika, avia hanoloana, misy ny
Ny zanaka aman-jafiny, tahio avokoa ny heriny mba hampodio tahaka ny taloha! Ny fony ampifalio ho ravo aminao manolotra ’zay asa vita eo an-tongotrao! Ity fiangonanao ity! Jehovah tompo ô! Arovinao mba hahatana ny finoana anao! Mba hampiraiso fo sy saina ireo mpanomponao! Tolory fanahy vaovao hitari-dalana mba hahitanay lalandava izay sitrakao! 08 aogositra 1985 tovana v
Nanatrimaso izany ny tenanay mpikaroka. Omby enina no nafindranay tanaty boky tamin’izay ary 10.000 ariary no nanao azy. Tamin’io toe-javatra io, tsy afaka nanao n’ino-n’inona anefa ny tenanay na dia nisy hatezerana sy halahelo ireo tantsaha aza. Tsy izay ihany. Ny tsena eny asabotsy ambohitromby sy eny talatan’ ambatofahavalo no tsenan’omby ividianan’ireo tantsaha omby. Mankeny ireo zandary avy eo andramasina amin’ireo andro ireo misava ny taratasin’omby amidy. Vao tonga eny ireo zandary ireo dia manatona ny tompon’omby miarahaba hoe sefobe sady mandray tanana. Misy vola 10.000 ariary anefa any an-tanany amin’io omena ilay zandary. Raha vao tsy manome dia ilany vaniny ilay mpivarotr’omby. Ny tenanay no nanatrik’izany matetika. Endrika kolikoly izany rehetra izany. Kolikoly mahazatra nefa eran’ny biraom-panjakana rehetra, indrindra eny amin’ny zandary, pôlisy, fitsarana, kaominina. Amin’ireo birao voalaza ireo anefa dia ahitana ireny taratasy fanentanana ny amin’ny ady amin’ny kolikoly ataon’ny bianco ireny. Resahina matetika koa izany amin’ny fahitalavitra sy ny onjam-peo. Ny misy anefa vao mainka mirongatra izany ary hita hatrany an-tsekoly. Mbola ao anaty aizina ny firenena ankehitriny 48, hoy i esther randriamamonjy. 3-2-1-4- ny tahotra manjo ny vahoaka sy ny fahamaizany
Ny anton’ny nanosika anay hirona amin’izao asa fikarohana izao dia ny fahatsapana fa manan-karena tarakevitra ny asa soratr’ity mpanoratra ity, ary mifanaraka amin’izao vaninandro ankehitriny izao, ka tokony hofohazina. Eo koa ny fahitana ny maha mbola vitsy mpitrandraka ny lohahevitra mikasika ny fanabeazana. Araka izany, dia raisinay ho adidy sy andraikitra ny fitaizana ny toe-tsaina sy ny toe-po, ary ny toe-panahin’ny mpamaky ho amin’ny tsara. 04 ny fikarohana efa vita